stanford-oval/wikipedia huggingface dataset:
נשים בחיל הים
צלילה והגנת נמלים > יחידות הגנת נמלים

החל משנת 1996 ובצורה מדורגת הוחלפו צוללי מים רדודים בצוללים סדירים, במקביל התפתח קורס המתאים למשימתם ושמם הוחלף לצוללי יב"ן. צוללים אלו היוו את הבסיס להקמת יחידת סנפיר. בכפיפות פיקודית לבסיסים ובכפיפות מקצועית בנושאי צלילה לילת"ם.
בשנת 2000 נכנסו לראשונה חיילות לקורס יב"ן. שתי חיילות סיימו והוסמכו כצוללות יב"ן. ומאז השתתפו חיילות נוספות בקורס זה. בשנת 2004 נכנסו לראשונה חיילות בשירות חובה לקורס צולל מקצועי. בשנת 2005 הוסמכו שתי חיילות כצוללות מקצועיות ושירתו בילת"ם. מאז ועד היום הוסמכו חיילות נוספות וחלק מהן אף נשארו בשרות קבע בילת"ם.
חסימת משטי מחאה – בסיס אשדוד מתמודד מדי פעם עם משטי מחאה המאורגנים על הפלסטינים ואוהדיהם. ב-5 באוקטובר 2016, עצרו כלי השיט של הבסיס משט מחאה, אשר על מנת למשוך תשומת לב עולמית בצע על ידי נשים בלבד. לשם כך רוכז צוות מוגבר של חיילות הבסיס על סירת צרעה של יחידת סנפיר. סירת המפגינות נעצרה. העימות נשאר ברמת עצימות נמוכה, הן הובאו לנמל אשדוד ושולחו לארצותיהן.
ספינת צרעה של בסיס אשדוד, עם צוות חיילות, עצרה את משט הנשים ההפגנתי מעזה, 5 באוקטובר 2016.
ניהול תיאום ותכנון

ככלל נשים בתפקידי תיאום וניהול הפעילו את כישוריהן הבסיסיים העדיפים ביכולת לעסוק במספר נושאים בו זמנית, לחשוב במצבי לחץ וכאשר התקיים ויכוח לנהל את העימות בעצימות נמוכה כדי שלא יגיעו לידי מריבה.
מנהלות זכורות לטוב הן: קצינת ניהול שייטת המשחתות רינה לוי. קצינת ניהול שייטת ספינות הטילים שרונה תגר שמיר, קצינת תיאום הדרכה בבה"ד חיל הים שושנה לובליני. מנהלת משרד בשייטת הצוללות זהבה זוהר.
סא"ל אידה מינץ ראש ענף תכנון וסדר הכוחות ומבקרת חיל הים. רס"ן כרמית דוכן אשכנזי מפל"ג כוח אדם בשייטת 13נבחרה כקצינה מצטיינת בשנת 2014.
כתבניות - חיל הים כמו יתר הצבא מתנהל עם חומר כתוב. ספרי הפעלה, הוראות קבע, פקודות שגרה עד תחילת שנות ה-90 הודפסו במכונות כתיבה. על כל שגיאה היה צריך להדפיס מחדש את כל הדף. חיילות במשרדי היחידות ובמטה רכשו מיומנות הדפסה במכונה ולמדו לפענח את כתב היד של מפקדיהן.
יהודית נץ קצינה בחיל הים בין קצינות צה"ל, 1950.
מכונאי ראשי מקס הלר ובתו סגן דינה הלר, 1950. דינה הלר הייתה קצינה בצה"ל הכללי ובמסגרת שירות המילואים העברה לחיל הים בתור קצינת חימוש.
סא"ל רינה לוי פז 1977.
שרונה תגר שמיר 1973.
מפקד חיל הים מיכאל ברקאי וראש מספן כוח האדם אורי פז מעניקים דרגת סא"ל לשושנה לובליני 1978.
סא"ל אידה מינץ 1986.
קצינות ח"ן חיליות

ביולי 1948 הוקם מערך הח"ן החילי בפיקודה של שושנה זנדבנק. אשר פעלה למען החיילות. אחת ההצלחות שלה היה הזכות ללבוש את מדי החיל הכחולים ומדי החג הלבנים במקום מדי החאקי של צה"ל הגדול.
תפקיד קצינת ח"ן היה קיים ביחידות בחיל הים מקום המדינה ועד שנת 2001. כשחיל הנשים בוטל על ידי הרמטכ"ל שאול מופז. קצינת הח"ן הייתה הכתובת העיקרית לטיפול בנושאי תנאי שירות ויישוב סתירות בין צורכי השירות ואפשרויות האישה לקיים הלך חיים תקין. הקצינה שימשה ככתובת לחיילות המשרתות ביחידה ולמפקד היחידה להבנת הצרכים וקבלת סיוע מידי.
רשימת קצינות הח"ן החיליות
| קצינות הח"ן החיליות> שם  | קצינות הח"ן החיליות> תקופת פיקוד | קצינות הח"ן החיליות> התפתחות ואירועים מיוחדים | קצינות הח"ן החיליות> תמונה | קצינות הח"ן החיליות>  | קצינות הח"ן החיליות>  |
| --- | --- | --- | --- | --- | --- |
| שושנה זנדבק | יולי 1948 - |  |  |  |  |
רותה ינאי 1950–1961: 
נעמי לפיד 1961–1964: 
רינה פאוקר: 
אלישבע שריג: 
| סימה סלע | פברואר 1972 - יולי 1973 | סיוע לחיילות בבסיסים רחוקים: עין גדי, שארם א-שייח', ראס סודר, ראש הנקרה וכו'. וכן בשמירה על זכויותיהן. |  |  |  |
| אסתר זוטא | 1973 עד 1979  |  |  |  |  |
| אילנה מאיו | 1979 - 1983 |  |  |  |  |
| יהודית אלישר (קנל) | 1983 - 1986 |  |  |  |  |
| אורנה קאוף | 1984 | ממלאית מקום |  |  |  |
| שואלי פסט | 1986 - 1988 |  |  |  |  |
| דיטה ניב | 1988 - 1991 | שירות נשים בכלי שיט וגוררות, לימודים אקדמאים לקצינות בתקופת השירות. |  |  |  |
| שואלי פסט | 1991 - 1993 | פעם שנייה |  |  |  |
| אילנית פנר | קיץ 1993 עד נובמבר 1995 | מתווה להפלגות נשים בתפקיד |  |  |  |
| קלודין גלנט | נובמבר 1995 עד 1997 | סגירת התפקיד | תמונה מתקופה מוקדמת יותר סרן קלודין גלנט מלווה את הזמרת ירדנה ארזי בחיל הים 1986. |  |  |

מפקד חיל הים אלוף בנימין תלם מעניק דרגת סא"ל לקצינת ח"ן חילית אסתר זוטא, 1975.
מפקד חיל הים מיכאל ברקאי, תא"ל אורי פז וקצינת חן ראשית אל"ם דליה רז בהעלאת קצינת חן חילית אילנה מאיו לדרגת סא"ל, 1979.
רס"ן אורנה קאוף מלווה את קצינת ח"ן ראשית אמירה דותן בסיום טירונות בבה"ד חיל הים, אוקטובר 1984.
במטה ויחידות חיל הים

מרבית הנשים ביחידות ומטה החיל הים ממלאות תפקידים בנושאי כוח אדם. נראה כי התחום הזה מאפשר להשיג צורכי החיל תוך התחשבות בפרט.
קצינות מפקדת חיל הים בצעדת ארבעת הימים 1965.
מאבחנות פסיכולוגיות בשירות מספן כוח האדם, 1978
ורדה נגדת שיטות הדרכה בבה"ד חיל הים, 1978.
בירנית נגדת תנאי שירות של בסיס חיפה אוגוסט 1989.
דור המשך - אנה רהב פקידה פלגתית בשייטת ספינות הטילים 2005.
במערך הגילוי החופי

באמצע שנות הששים הוברר הצורך המבצעי באבטחת חופי המדינה נגד חדירות עוינות ונפרשו תחנות מכ"ם לחוף הים התיכון, מפרץ אילת ומפרץ סואץ. התחנות אוישו על ידי חיילות בשירות חובה שעברו הכשרה למקצוע "מוכ"ם חוף" בקורס של חודשיים בבה"ד חיל הים. בשנות ה-80 שונה שם המקצוע ל"בקרית שליטה". בקריות שליטה שרכשו ניסיון מונו לאחראיות משמרת. חלקן המשיכו בשירות קבע, עברו קורס קצינות והשלמה חילית ונעשו מפקדות תחנה. סרן יפה אורי  פיקדה על "מערך דרום" עד תחנת גבעת אולגה.
הבקריות עובדות במשמרות ומקיימות תצפית באמצעות מכשירי המכ"ם ואמצעי ראיית הלילה, מדריכות ומכוונות את ספינות פלגות הבט"ש ליירט כלי שיט ושחיינים עוינים. המשרתות במערך השליטה זכו לכינוי "העיניים של המדינה" והן מושא לכבוד ולהערכה. מרבית החדירות מן הים שלא צלחו, נמנעו הודות לערנותן של בקריות השליטה.
בשנות השבעים אויישו תחנות מכ"ם החוף של בסיס אשדוד בחיילות, מתחנת אל עריש ועד מגדל שלום. האיוש התקבל תחילה בספקנות אך זכה להצלחה.
מוכמות ראש הנקרה מלוות חוקר שבויים עם מחבל שנשבה כתוצאה מגילויו על ידן 1979.
סגל מערך ראש הנקרה בתמונת פרידה למפקד בסיס חיפה, אלי רהב, מאי 1981.
בקרית שליטה בתחנת מכ"ם מגדל המים באשדוד מסמנת מטרות שהתגלו.
בקריות שליטה עוקבות אחר המתרחש בקרבת החוף, במוצב שליטה אזורי, בגג מגדל שלום, תל אביב 1992.
בתפקידים טכניים

מספנת חיל הים מפעילה נשים בתחזוקת מערכות כל השיט, במעבדה לכימיה ובחיווט אלקטרוניקה.
בוגרות תיכון לומדות חיווט מכשירים בבה"ד חיל הים, 1978
מגדה, מהנדסת אלקטרוניקה במספנת חיל הים, 1978.
לבורנטית במעבדה לכימיה של מספנת חיל הים, 1979.
טכנאית מבסיס חיפה מתקנת מכשיר ראיית לילה בתורן ספינת דבורה, 2020.
בהדרכה

בסיס ההדרכה של חיל הים נהנה משירות נשים במפקדת הבסיס ובתי הספר כמו יתר היחידות. מתקני ההדרכה הממוחשבים אפשרו לחיילות לבוא לידי בטוי. התפקידים במאמנים השונים נעשו מבוקשים והחיילות משרתות בהם לאחר מיון קפדני.
סגל מתקן האימון הטקטי בבה"ד, בשנת 1990, מורכב ברובו מחיילות.
נורית "אש" מול צג השליטה במתקן לאימון מערכת נשק.
להקה ומקהלה

כמחצית מחברי להקת חיל הים היו חיילות בצבא חובה אשר נבחרו לתפקידיהן לפי קריטריונים מיוחדים בכושר זמרה ומשחק. חלקן המשיכו בקרירה ונעשו מפורסמות - ביניהן ריקי גל, רבקה זהר, חיה ארד ונטע ברזילי.
מדי פעם הוקמה לצורכי אירועים שונים מקהלת חיל הים, שהורכבה בעיקר מחיילות.
מקהלת חיילות חיל הים בהופעה, בשנת 1953.
הלהקה לדורותיה. חיה ארד עם נטע ברזילי 10 במאי 2014.
אזרחיות עובדות צה"ל

מספר תפקידים בחיל הים אוישו על ידי נשים שלא נחשבו כחיילות. בדרך כלל היו אלה תפקידים מיוחדים שדרשו ניסיון רב בנושא. תפקיד אזרחית בח"ק אפשר שהנושא יקבל טיפול יעיל ביותר. אלינא קרמר שהחלה בשנת 1946 כמנהלת ספרית חיל הים נעשתה מפקדת מרכז מידע והכניסה את המחשוב לנושא. ליאת לרר שהחלה בשנת 1978 בתפקיד ראש מדור היסטוריה המשיכה בתפקיד עד שנת 2008. בזכות תיקי המבצעים והסיכומים השנתיים נעשה בסיס לזיכרון התרחשויות שונות בהיסטוריה של חיל הים. זהבה זוהר כמנהלת שייטת הצוללות החזיקה בתפקיד עד 2018.
בדרגות בכירות

מעורבות בחברה - מתוך הנשים ששירתו בחיל הים המשיכו ונעשו מעורבות בחברה:
גב' חולדה גורביץ מעתלית שירתה בשנים הראשונות ונעשתה פעילה מאוד בוועד למען החייל באזור חיפה.
גב' מלכה לוינסון - אחותו של ראש העיר אבא חושי זומנה על ידו לנהל את ועדת האימוץ של חיל הים לחיפה ועסקה בכך שנים רבות.
בדרגות בכירות - מבין הנשים ששירתו בחיל הים יש ציין כאלה שעשו שירות מיוחד או הגיעו לדרגות בכירות בצה"ל.
אל"ם דליה רז מחיפה, אשר החלה דרכה כשלישה בבה"ד חיל הים והגיעה להיות קצינת ח"ן ראשית בצה"ל מילאה תפקיד זה למעלה משש שנים. 1982-1975 ולאחר שיצאה לאזרחות הייתה חברה במועצת העיר חיפה.
תא"ל מיכל תשובה - החלה דרכה בבסיס אילת עברה למספן כוח האדם והייתה האישה הראשונה שמילאה תפקיד של ראש מספן. המשיכה לצה"ל ומילאה את תפקיד ראש מנהל הסגל בצה"ל עד פרישתה ביולי 2020.
אל"ם ענת אזרי סורקיס ילידת חיפה, קצינת מודיעין בתחומי המל"ם והמחקר. ב-2011 נהייתה אזרי סורקיס לקצינה הראשונה בחיל הים שהועלתה לדרגת אלוף-משנה, כשמונתה לתפקיד ראש מחלקת מחקר במספן מודיעין. לאורך השנים ליוותה מבצעים ופרויקטים, שנותרו רובם חשאיים. בין השאר ליוותה את מבצע לכידת אונית הנשק הפלסטינית קארין איי, את מבצע חשיפה מלאה שבמהלכו נתפשה האונייה "קלוס-סי" ואת מבצע צוק איתן. בוגרת המכללה לביטחון לאומי.
אל"ם אורטל סהר קויטל, קצינת מודיעין בתחומי האיסוף, המל"ם והמחקר. בין יתר תפקידיה, הייתה מפקדת יחידה 663 (האישה הראשונה והיחידה עד כה שמילאה תפקיד זה) כולל במהלך מלחמת לבנון השנייה. ליוותה מבצעים ופרויקטים, שנותרו רובם חשאיים. ב-2018 מונתה לתפקיד ראש מחלקת מחקר במספן מודיעין, במהלך תקופתה כרמ"ח מחקר, חיל הים נטל חלק מרכזי במערכה בין המלחמות ובמבצע שומר חומות. בוגרת תואר ראשון בערבית ומדעי המדינה ותואר שני במנהל ומדיניות ציבורית.
רינה פז לוי - קצינת ניהול שייטת המשחתות, שנעשתה קצינת נפגעים חילית והקצינה הראשונה לקבל דרגת סא"ל בחיל הים ונעשתה אשתו של תא"ל אורי פז, ראש מספן כוח האדם.
תא"ל אריאלה בן-אברהם החלה את דרכה בדוברות חיל הים בשנת 2003. באוגוסט 2015 מונתה לצנזורית הצבאית הראשית. במאי 2016 העניק לה הרמטכ"ל גדי איזנקוט דרגה אישית של תת-אלוף.
בדרגות בכירות > גלריה

חולדה גורביץ, 2011.
גב' מלכה לוינסון ראש ועדת אימוץ חיל הים בעירית חיפה 1982.
אל"ם דליה רז, קצינת חן ראשית, 1979.
רב-סרן רינה לוי, יחד עם סא"ל יצחק שושן, שכבר החלים, מבקרים בבית החולים את סגן דני גל, פצוע קשה מטיבוע המשחתת אילת.
מיכל תשובה עם אדמירל ג'ונתן גרינרט מצי ארצות הברית.
תא"ל אריאלה בן אברהם, 2016.
אל"ם מיל' ענת אזרי סורקיס, 2021.
משפחות אנשי הקבע

משפחות ובעיקר נשי אנשי הקבע בחיל הים היוו מעגל תמיכה חשוב. מפקד חיל הים בנימין תלם הנהיג נוהג שלפיו, בכל העלאה בדרגה תהיה נוכחת אשת איש הקבע והיא משתתפת בהתקנת הדרגה על הכותפת.
הנשים היו מעורבות במקרים של הצבה מחוץ למדינה. לעיתים, נשים שהצטרפו לבעליהן בשירות ארוך בחו"ל מילאו תפקיד נוסף כ"בית רחוק מהבית" לצוותים. כך אסתר טבק, אשתו של משה טבק, תפקדה ביחס לצוותי ספינות הסער בשרבורג וכך בלה שדמון, תפקדה ביחס לצוותי הצוללות בטולון.
במשך השנים נערכו מדי פעם הפלגות מיוחדות לאירוח המשפחות.
בהשקת אנייה

בחיל הים תפקיד סמלי השמור לנשים בהתאם למסורת הימית, לפיה בעת השקת אונייה חדשה משיקים בקבוק ומכריזים על שם האונייה. מפקד חיל הים בוחר ומעניק את הכבוד לאישיות נשית לבצע את השקת הבקבוק וקריאת השם. כך הוזמנה ראש הממשלה גב' גולדה מאיר ב-19 בפברואר 1973 להשיק את אח"י רשף בפיקודו של מיכה רם במספנות ישראל. סוניה פרס, אשת שר התחבורה והתקשורת שמעון פרס, השיקה ב-23 באוגוסט 1973 את אח"י קשת בפיקודו של אלי רהב. בשנת 1990 השיקה גב' אורה הרצוג, אשת הנשיא חיים הרצוג, את אח"י חץ (סער 4.5) ספינת נירית ראשונה בפיקוד אהוד סביון.
ראש הממשלה הגב' גולדה מאיר, מברכת ומתברכת בטקס השקת אח"י רשף 19 בפברואר 1973.
גב' סוניה פרס מלווה על ידי מנהל המספנות ישראל ליברטובסקי בהשקת אח"י קשת, 23 באוגוסט 1973.
שורת המכובדים בהשקת אח"י חץ (סער 4.5), 12 בפברואר 1991.
תנאי שירות

חלק מהמשרתות בחיל היום היו ב"קל"ב". הגיעו בבוקר ליחידה ויצאו בערב. במרבית היחידות היו מגורי נשים בבניין נפרד מהמגורים לגברים. בתחנות התצפית ומקומות בהן נעשו משמרות היו גם חדרי שינה. בבסיס חיפה הצורך במגורי נשים הועלה בשנת 1980 והוקצתה קומה עליונה במבנה המגורים של שייטת הצוללות.
תנאי שירות > מדיניות ביחס להריון ולנישואין בקרב חיילות

חיילות הרות בשירות קבע קיבלו את התנאים המקובלים בישראל של חופשת היריון. במשך שנת החופשה נשמר מקום העבודה בחיל הים, לאו דווקא באותו תפקיד שחייב מחליפה. משך שירותה של חיילת בשירות חובה שנישאה או נכנסה להיריון קוצר.
מצבי לחץ > בסיס מפרץ שלמה

בתקופה שלאחר מלחמת ששת הימים עד לפינוי סיני בעקבות הסכמי הפסקת האש עם מצריים החזיק חיל הים יחידות בחופי סיני והגדולה שבהן בבסיס מפרץ שלמה. השירות בזירת ים סוף בכלל ובשארם א-שייח' בפרט יצר בעיה לשירות הנשים בחיל הים. תנאי הים הרגוע, המים הצלולים והאלמוגים, משכו לבילוי. המרחק יצר הפרדה בין אנשי הקבע המשרתים ובין משפחותיהם שנשארו במרכז הארץ או באילת. הנוכחות הצמודה יצרה רומנים מזדמנים מעל למקובל בישראל של אותם שנים. הזמן הפנוי הרב מחוץ לשעות הפעילות הופנה למסיבות. על רקע זה הייתה משיכה רבה לשירות חובה לנשים וגברים באזור.
בתקופה שלפני מלחמת יום הכיפורים, על רקע טיפולה המסור בחיילת חובה שנכנסה להריון, נדרשה קצינת הח"ן לעזוב את הזירה. מפל"ג כוח האדם אמנון בן ציון התמודד עם מצב שבו נמצא ללא קצינת ח"ן ודרש באופן דחוף קצינה.
בבוקר יום ראשון - למחרת פרוץ המלחמה - הוא קיבל את סג"ם דיטה ניב, שהגיעה לחיל הים כחודשיים קודם מפיקוד הדרום, לתפקיד סגנית קצינת ח"ן חיילית. 
דיטה הייתה קצינת ח"ן, נפגעים, חינוך ותנאי שירות, של זירת ים סוף, במשך כחודש וחצי של המלחמה. על תפקודה הטוב והיעיל בתקופה זו, קבלה קיצור פז"ם והועלתה לדרגת סגן.
מצבי לחץ > תקיפות מיניות

בשנת 1977 דיווחה נגדת בשירות קבע, מנהלת מרפאה בבה"ד חיל הים, כי מפקד חיל הים מיכאל ברקאי אנס אותה. ברקאי הועמד למשפט צבאי בפני הרכב שכלל את האלוף במילואים חיים הרצוג, ושני שופטים אזרחים שקבלו דרגות ייצוג של אלוף לצורך המשפט. בנובמבר 1978 הושעה ברקאי מתפקידו כמפקד חיל הים עד סיום משפטו. בפסק הדין, שניתן בינואר 1979, זוכה ברקאי מכל סעיפי האישום. השופטים קבעו כי אף שהם מאמינים לגרסתה הבסיסית של החיילת שברקאי תקף אותה וניסה לאנוס אותה, הם אינם יכולים להרשיעו, הואיל ובאותה עת נדרשה על פי הפסיקה ראיה מסייעת לכך שברקאי הוא שתקף את החיילת, לצורך הרשעה באונס. השופטים דחו, כבלתי מהימנה, את גרסתו המכחישה מכל וכל של הנאשם. הרמטכ"ל רפאל איתן ושר הביטחון עזר ויצמן לא אישרו את חזרתו של ברקאי לתפקיד. ואף דחו את המלצותיו לגבי מחליפו.
באוקטובר 2019, נחשפה שורה של טענות על הטרדות מיניות כנגד שי אלבז בהיותו מפקד שייטת 13 כלפי פקודותיו עשר שנים קודם לכן. תא"ל אלבז שהיה מועמד לתפקיד ראש מספן המטה נאלץ לפרוש לאלתר משירותו בצה"ל. בשל משך הזמן שחלף ונוכח העובדה כי לא נתקבלה תלונה רשמית נגדו, צה"ל לא בדק את הטענות.
צוינו לשבח

טוראית אורית טאפט צוינה לשבח על ידי מפקד חיל הים עמו איילון על גילוי תושיה ושליטה בסיוע לנפגעים בכפר דרום מאי 1995.אורית טאפט(הקישור אינו פעיל, 6.9.2021), באתר הגבורה
רס"ן כרמית דוכן אשכנזי מפל"ג כח אדם בשייטת 13 זכתה לקצינה מצטיינת בשנת 2003.
רב"ט דינה אלייב ממפקדת חיל הים, מצטיינת נשיא לשנת 2013. אחראית ומקצועית משמשת דוגמה ומופת למרות קשיי נגישות דינה אלייב(הקישור אינו פעיל, 6.9.2021), באתר הגבורה
רב"ט נועה טייטל בקרית שליטה שמנעה את פיגוע החדירה לחוף זיקים. זכתה להערכה ממפקד חיל הים על כך שב-8 ביולי 2014, במהלך משמרתה זיהתה סימנים שהעידו על ניסיון של חולית מחבלים לנחות בחוף הים בסמוך מאוד לקיבוץ זיקים. מסרה את המידע למפקדי המוצב וכיוונה ובכך סייעה להשמדת המחבלים שנחתו בחוף. a345625 נועה טייטל(הקישור אינו פעיל, 6.9.2021), באתר הגבורה
אבדות

טר"ש אורית לביא מבית עובד, פקידה יחידתית בפלגת הטרפדות 914 באשדוד, נהרגה ב־12 באוגוסט 1968, בתאונה עם רכב היחידה בכביש החוף בדרכם לחתונה.
ראו גם

חיל נשים
שירות נשים בצה"ל
לקריאה נוספת

מרדכי אלון, "חיילות האמבטיה", על שירות נשים באח"י נגה, ידיעות אחרונות, מדור "7 ימים", 21 פברואר 1997.
ענת קדרון, הקטע שירות נשים במאמר סערה בים - מהשירות הימי לחיל הים, בספרם של רוית ויסמן ויגאל אייל, המלחמה המעצבת הראשונה, הוצאת מודן ומשרד הביטחון, 2018 עמ' 241–243.
ביאורים

↑  מיכל ברוקמן היא בתו של סא"ל יצחק ברוקמן.
↑  משמעת מים משמעותה שניתן רק לשתות ולא להתרחץ. מוכרזת בספינות חיל הים לעיתים רחוקות כאשר אין מספיק מים לצורכי שתייה ומי קירור למנועים.
↑  יהודית אשתו של סא"ל יקותיאל נץ. דור המשך, בתם מיכל נץ שירתה בענף מבצעים ונעשתה פסיכולוגית.
↑  בשנת 1975 הועלתה לדרגת סא"ל. בשנת 1978 יצאה לחופשת לידה ודיטה ניב מילאה את מקומה.
↑  מימין לשמאל:קצינה מלווה,  מנכ"ל מספנות ישראל אלוף מיל' זאב אלמוג, שר התחבורה משה קצב, מפקד חיל הים האלוף מיכה רם, הגברת המשיקה אורה הרצוג, קצינה מלווה, גברת מלווה וסא"ל אהוד סביון.
הערות שוליים

↑  שושנה בן צבי,	אישה על אח"י אילת (א-16), 'שובל' מידעון עמותת חיל הים, אוגוסט 1998 עמ' 3.
↑  ענת גדרון, המלחמה המעצבת הראשונה עמ' 242.
↑  דברי אלי ניסני רס"ר אח"י נגה בדבריו על שירות הבנות, באתר משמר המורשת הימית.
↑  בנות בים - שר הביטחון הורה למצוא דרך לשילוב חיילות בקורס חובלים, 'שובל' מידעון עמותת חיל הים, אוגוסט 1998 עמ' 2.
↑  גלית גוטמן, ‏כן המפקדת: אור כהן עושה את מה שאף אישה לא עשתה לפניה, באתר ‏מאקו‏, 3 בדצמבר 2015
↑  יואב זיתון, רענן בן צור, לוחמת חיל הים נהרגה בגלל תקלה באמצעי לחימה: "נשמה יפה ואמיצה", באתר ynet, 15 באוקטובר 2023
↑  מיקי פורת, בנות ראשונות בבית הספר לקציני ים, 1988.
↑  אילה דוכס,	על גשר הפיקוד - סג"מ דליה להב,	'בין גלים' אפריל 1978 עמ'	3.
↑  הייתי לוחמת קומנדו ימי,'בין גלים' דצמבר 1983, עמ' 6.
↑  שלמה מן,	מלח הארץ - תפארת הים משפחת פנחסי, "בין גלים" גיליון יובל חגיגי אוקטובר 1998, עמ'	44.
↑  מייק אלדר, שייטת 13 - סיפורו של הקומנדו הימי,  ספרית מעריב, 1993, עמ' 136.
↑  אנני אלרועי,	בראשו של מגדלור המצוינות - רס"ן כרמית דוכן אשכנזי מפל"ג כוח אדם בשייטת 13,	"בין גלים", אוקטובר 2014, עמ'	71.
↑  שושנה זנדבנק, פרויקט תיעוד חיל הים, מכון הרצל אוניברסיטת חיפה.
↑  נעמה תורן, מסתכלות על הים מלמעלה - המוכמות,	'בין גלים'  166 נובמבר 1985, עמ' 9.
↑  יובל קרני, על המכ"ם בדריכות מתמדת - בקריות השליטה של חיל הים,	"בין גלים" גיליון יובל חגיגי אוקטובר 1998, עמ'	21.
↑  אילה דוכס, יוסי אלעד ואריה מרמרי, מפקד בסיס אשדוד- שילוב הבנות מוצלח 'בין גלים' יוני, 1978 עמ' 2–10.
↑  מרב בוקשפן, המלכה של חיל הים,	'בין גלים' 158  אוקטובר 1982, עמ'	25.
↑  אלכס שדמון, תחילת הכשרת צוות הצוללת תנין, באתר משמר המורשת הימית.
↑  נעמה תורן,	קרובים קרובים - הפלגת משפחות מסורת,	"בין גלים" 169 דצמבר 1986, עמ'	34.
↑  דיטה ניב מזכרונותיה של קצינת ח"ן וחינוך בזירת ים סוף, באתר משמר המורשת הימית, ספטמבר 2018.
↑  אמיר אורן, מפקד חיל הים הועבר מתפקידו, דבר, 20 בנובמבר 1978
↑  אלוף מיכאל ברקאי זוכה בהיעדר עדות מסייעת, דבר, 9 בינואר 1979; המשך
↑  ⁨אלוף מיכאל ברקאי זוכה בהיעדר עדות מסייעת, ⁨דבר⁩, באתר הספרייה הלאומית, ‏9 בינואר 1979
↑  גיא פלד, פרשת יומי ברקאי 1978 באתר צה"ל.
↑  אפרת לכטר, ‏בלעדי | פרשת ההטרדות בשייטת: העדויות שגרמו לתא"ל שי אלבז לפרוש מצה"ל נחשפות, באתר ‏מאקו‏, 25 באוקטובר 2019
↑  אפרת לכטר, ‏תא"ל שי אלבז מסיים את תפקידו ופורש מצה"ל בעקבות תחקיר אולפן שישי על הטרדות, באתר ‏מאקו‏, 23 באוקטובר 2019
↑  עקב טענות להתנהגות בלתי הולמת: מפקד שייטת 13 לשעבר פורש, באתר ynet, 23 באוקטובר 2019
↑   יניב קובוביץ, בשל הזמן שחלף, צה"ל לא בודק את הטענות שתא"ל בחיל הים הטריד מינית, באתר הארץ, 23 באוקטובר 2019
↑  טר"ש אורית לביא באתר יזכור.
לוחמת קומנדו פולט קומאר איור בחוברת בין גלים דצמבר 1983.
נשות מפקדים מבקרות בבסיס חיפה אוקטובר 1985
מפקד חיל הים עמי איילון מעניק מכתב הערכה לחיילת מצטיינת אורית טאפט מאי 1995.
הרמטכ"ל בני גנץ מוסר מכתב הערכה לרס"ן כרמית דוכן אשכנזי מפקדת פלגת כוח האדם בשייטת 13, שנת 2014.
אורית לביא, פקידת פלגת הטרפדות 914 שנהרגה בתאונת דרכים 1968
אודי אדירי

| --- | --- |

 לידה:  19 בינואר 1977 (בן 47) 
 מדינה:  ישראל 
 מקום מגורים:  הוד השרון 
 השכלה:  אוניברסיטת תל אביב  אוניברסיטת הרווארד 
 מעסיק:  משרד האנרגיה והתשתיות 
 מספר צאצאים:  3 
 
אודי (אהוד) אדירי (נולד ב-19 בינואר 1977) הוא מנכ"ל משרד האנרגיה לשעבר.
ביוגרפיה

אדירי גדל בהרצליה ולמד בתיכון הראשונים בעיר. החל את דרכו המקצועית במשרד ממשלתי בשנת 2005 עם הצטרפותו לאגף התקציבים במשרד האוצר. באוקטובר 2013 מונה לסגן-הממונה על אגף התקציבים במשרד האוצר, האחראי לתחומי התשתיות והחליף את שאול מרידור בתפקיד. בנובמבר 2017 מונה למנכ"ל משרד האנרגיה.
במסגרת תפקידו ריכז את עבודת ועדת ששינסקי הראשונה לבחינת מדיניות התגמולים על גז טבעי ונפט וכן את ועדת ששינסקי השנייה לבחינת מדיניות תמלוגים ממשאבי טבע (למעט גז ונפט). בנוסף, עסק בעבודתו באוצר במתווה הגז, קידום החשמל הפרטי בישראל, רפורמה במשק המים לחקלאות, רפורמה בתחבורה הציבורית ובנמלים, גיבוש תוכנית החומש לחברה הבדואית וקידום תחרות בשוקי המזון הטרי.
בתקופת כהונתו פותח שדה הגז לוויתן וקודם חיבורם של שדות הגז כריש ותנין והוגבר השימוש בגז טבעי לחשמל ולתעשייה. בנוסף החל ייצוא נרחב של גז טבעי לירדן ולמצרים. כמו כן החל משנת 2020 עמד אדירי בראש צוות המשא ומתן לשיחות בין ישראל לבין לבנון לקביעת גבול המים הכלכליים ביניהם, שיחות אשר התקיימו בנקורה. בספטמבר 2022, כחודש לפני הבחירות לכנסת העשרים וחמש ולקראת חתימת ההסכם בין ישראל ללבנון, התפטר אדירי מתפקיד זה.
בשנים 2017–2020 היה אדירי אחראי גם על תחום משק המים (עד להקמת המשרד למשאבי מים). במסגרת זאת, קידם תוכנית להתמודדות עם הבצורת, רפורמה במקורות ועמד בראש ועדת בדיקה שמינה השר שטייניץ לבדיקת רמת המליחות במתקני ההתפלה.
לאחר פרוץ מלחמת חרבות ברזל, ביקש שר האוצר בצלאל סמוטריץ' למנות את אדירי כפרויקטור חירום שיתאם בין משרדי הממשלה. המינוי לא יצא לפועל עקב התנגדות מנכ"ל משרד ראש הממשלה, יוסי שלי.
חיים אישיים

אדירי נשוי ואב לשלושה. גר בהוד השרון.
הערות שוליים

↑  אהוד (אודי) אדירי, באתר GOV.IL
↑  סוניה גורודיסקי, ‏אודי אדירי יחליף את שאול מרידור כמנכ"ל משרד האנרגיה, באתר גלובס, 29 באוקטובר 2017
↑   חגי עמית, עתיד קידוחי הגז על השולחן: השיחות בנוגע למים הכלכליים עם לבנון יחלו מחר, באתר TheMarker‏, 13 באוקטובר 2020
↑   אבי בר-אלי, סליחה, לפיד וגנץ: עם כל ההבנה לכעס על ביבי — הסכם לבנון מריח לא טוב, באתר TheMarker‏, 2 באוקטובר 2022
↑   נתי טוקר, משרד רה"מ לא מתפקד — ואודי אדירי ימונה לאחראי על תיאום פעילות המשרדים האזרחיים במלחמה, באתר TheMarker‏, 16 באוקטובר 2023
↑  שני אשכנזי, קרבות אגו במשרד ראש הממשלה: יוסי שלי בלם את מינוי אודי אדירי לפרויקטור חירום, באתר כלכליסט, 19 באוקטובר 2023
יאז קאן ארדומוש

| --- | --- |

 לידה:  3 ביוני 2011 (בן 13) 
 הדרגה הגבוהה ביותר:  מועמד לאמן 
 מד כושר נוכחי:  2,599 (נכון ל־יולי 2024) 
 מדינה:  טורקיה 
 
יאז קאן ארדומוש (בטורקית: Yağız Kaan Erdoğmuş; נולד ב-3 ביוני 2011) הוא ילד פלא טורקי ורב-אמן בשחמט. הוא זכה בתואר אמן בין-לאומי לפני שמלאו לו 12, והפך לאדם הצעיר ביותר מטורקיה שהשיג את התואר הזה. ב-2024 הוא הפך לרב-אמן, הרביעי הכי צעיר בהיסטוריה. נכון ל-2024 הוא הרב-אמן הצעיר ביותר בעולם.
ארדומוש נולד בבורסה, טורקיה. הגננת שלו הכירה לו את משחק השחמט, והוא משחק קבוע מגיל 6.
קריירת שחמט

בשנת 2018 זכה בקטגוריית גיל 8 בטורניר השחמט הבינלאומי הפתוח של צ'סמה 2018, ובאליפות טורקיה לשחמט לנוער לשנת 2019 לאותה קבוצת גיל. הוא זכה באליפות אירופה U-8 בשחמט בשנת 2019, זכה ב-8 מתוך 8 משחקים, מה שהבטיח את האליפות עם כניסתו לסיבוב האחרון.
הוא השיג את תואר האמן הבין-לאומי במהלך מועצת פיד"ה השלישית ב-2022, לאחר הופעה ראויה לשבח בטורניר השחמט לזכר סבטוזר גליגוריץ' בסרביה. כמו כן בשנת 2022, ארדומוש זכה בטורניר המקוון של "ChessKid Youth Speed Chess Championship".
ארדומוש השתתף באימונים מתקדמים ובתחרויות בשנת 2023, כולל מחנה Chessable FIDE בספרד ואליפות אירופה בשחמט 2023 בסרביה.
בדצמבר 2023, בטורניר Sunway Sitges, דורג במקום ה-9 עם 7.5/10.
באפריל 2024, ב-Grenke Chess Open and Classic, הוא הפך לרב-אמן, הרביעי הכי צעיר בהיסטוריה.
במאי 2024 שבר את השיא בן ה-35 שנים של יהודית פולגאר כשחקנית בעלת מד הכושר הגבוה ביותר לפני גיל 13, כשהגיע למד כושר של 2569.
ביולי 2024, הוא זכה בשני טורנירים של ChessKid Youth Championship – עד גיל 13 ועד גיל 16.
הערות שוליים

1 2  "Yağız Kaan Erdoğmuş kimdir?". Haber7 (בטורקית). 2020-07-28. אורכב מ-המקור ב-2022-07-31.
↑  "Yağız Kaan Erdoğmuş Avrupa Şampiyonu!". www.tsf.org.tr (בטורקית).
↑  "Avrupa satranç şampiyonu Yağız Kaan Erdoğmuş'un hedefi, 'büyükusta' olmak - Spor Haberleri". Fanatik (בטורקית). 2020-01-31.
↑  "Offer made to Turkish chess player to compete for Germany - Türkiye News". Hürriyet Daily News (באנגלית). 2022-11-14.
↑  "Yagiz Erdogmus | Top Chess Players". Chess.com (באנגלית אמריקאית).
↑  "Turgay Erdem, 8 yaşındaki şampiyonu ağırladı". Nilüfer Belediyesi (בטורקית).
↑  "Erdogmus, Yagiz Kaan". ratings.fide.com.
↑  "Türkiye'nin En Genç IM'si Yağız Kaan Erdoğmuş". www.tsf.org.tr (בטורקית).
1 2  "Chessable Sunway Chess Festivals". www.sunwaychessfestival.com.
↑  "12 yaşındaki Yağız ve 14 yaşındaki Ediz'in en genç "büyükusta" olma yarışı". www.trthaber.com (בטורקית). 2023-03-11.